b'\n_START_ARTICLE_\nGlasbene vilice\n_START_PARAGRAPH_\nGlasbene vilice so jeklena priprava v obliki \xc4\x8drke Y in slu\xc5\xbeijo kot pripomo\xc4\x8dek pri ugla\xc5\xa1evanju glasbil in pri dajanju pevske intonacije._NEWLINE_Ob mehanskem vzburjenju (udarcu) se praviloma tresejo s frekvenco tona a\xe2\x82\x81. Glede na razli\xc4\x8dne sodobne uglasitve tona a\xe2\x82\x81 so trenutno na tr\xc5\xbei\xc5\xa1\xc4\x8du vilce z uglasitvijo na 440, 441, 442, 443 in 444 Hz. Ko so vilice v stanju nihanja, jih s spodnjim delom postavimo na leseno podlago (klavir, miza, ipd.), na katero se prena\xc5\xa1ajo tresljaji in deluje kot dodaten resonator; glasbene vilice \xc5\xa1ele takrat dobro zasli\xc5\xa1imo._NEWLINE_Kar nekaj podjetij ima v svojem logotipu glasbene vilice, mednje spadata Yamaha, japonsko podjetje, znano predvsem po glasbilih in motociklih, ter Bugari Armando, italijanski proizvajalec harmonik.'